b'\n_START_ARTICLE_\nKm/t\n_START_PARAGRAPH_\nKm/t (norsk forkortelse for kilometer per time. Internasjonalt bruker man km/h\xc2\xa0) er en m\xc3\xa5leenhet for fart. De fleste land i verden baserer seg p\xc3\xa5 denne enheten for \xc3\xa5 angi fart i f.eks. biler, mens enkelte land \xe2\x80\x93 bl.a. USA og Storbritannia \xe2\x80\x93 benytter enheten miles per time (forkortes mph eller m/h)._NEWLINE_I SI-systemet brukes m/s (meter per sekund). For \xc3\xa5 se hva km/t blir i m/s dividerer man distansen med 3,6. (Se artikkelen om Fart)._NEWLINE_Selv om det i allment spr\xc3\xa5kbruk er vanlig \xc3\xa5 betrakte fart og hastighet som synonyme begreper er det vitenskapelig en viktig forskjell mellom de to, i og med at fart er en skalar mens hastighet er en vektorst\xc3\xb8rrelse.'